Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7563. Il-EUR-Lex hu l-aċċess fuq l-internet għal-liġi Ewropea. Ir-rati modifikati huma indikati b'tipa grassa. L-attivitajiet kummerċjali tal-impriżi kkonċernati huma: Cinven hija negozju ta' ekwità privata involuta fil-forniment ta' servizzi ta' ġestjoni tal-investiment lil numru ta' fondi tal-investiment, Synlab hija l-ħolqien ta' fornitur pan-Ewropew ta' servizzi dijanjostiċi tal-laboratorju għall-mediċina tal-bnedmin u dik veterinarja u ta' servizzi ta' analiżi ambjentali. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7707 — Cinven/Synlab, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7730 — Acticall/Sitel, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7755 — Mahindra/MHI/MAM, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7637 — Liberty Global/BASE Belgium, f'dan l-indirizz: Klassi 1.1. Laħam frisk (u l-ġewwieni) Laħam ta' bhejjem tal-ifrat żgħar ta' razez imrobbija għall-laħam tagħhom, adattati għaż-żona ġeografika u prodotti bl-użu ta' għalf u metodi ta' ġestjoni tradizzjonali taż-żona, ta' bejn 8 u 12-il xahar meta jinqatlu. Skont il-metodu ta' produzzjoni, issir distinzjoni bejn dawn il-kategoriji ta' annimali: Il-laħam frisk kopert mill-IĠP huwa kkaratterizzat mix-xaħam abjad bħall-avorju mqassam uniformement fuq tessut muskolari sod u kemxejn niedi. F'termini organolettiċi, il-laħam huwa tari u sukkulenti ħafna, b'togħma u riħa delikata u ħafifa li ma hijiex wisq evidenti u li ddub fil-ħalq. Il-perjodu minimu ta' maturazzjoni tal-laħam huwa ta' erbat ijiem. Il-konformazzjoni tal-karkassi tinkludi t-tipi E, U, R u O, u l-livell ta' xaħam huwa ta' 2 jew 3 fil-każ tal-irġiel u 2, 3 jew 4 fil-każ tan-nisa. Skont it-tip ta' annimal li minnju kun inkiseb il-laħam, il-kulur ivarja minn roża ċar fil-każ ta' annimali mitmugħa l-ħalib għal bejn roża u aħmar fil-każ ta' annimali li jingħalfu bil-mergħa. Għoġġiela nisa użati għat-trobbija jitrabbew b'sistemi mħallta ta' stalel u ragħa ta' kuljum fi rziezet żgħar u tradizzjonali. L-għalf tal-annimali huwa bbażat fuq riżorsi naturali taż-żona supplimentati, meta r-riżorsi jsiru skarsi, b'ħuxlief minn mergħat, ħxejjex tal-għeruq u prodotti agrikoli lokali. Matul il-perjodu tal-ftim, jirċievu wkoll suppliment ta' ċereali u legumi mill-istess razzett. Matul iż-żmien żviluppaw b'mod parallel żewġ tipi ta' għalf li jistgħu jiġu distinti kif ġej: Vitella mitmugħa l-ħalib li għaliha l-għalf bażiku huwa l-ħalib tal-omm issupplimentat b'għalf mir-razzett tagħhom stess, għalf u konċentrati, sakemm tintlaħaq l-età tal-qatla tal-annimal, mingħajr ma tiġi miftuma. Mill-ewwel ftim, l-għoġol jitpoġġa f'post speċifiku f'ambjent xieraq u jinżamm fi stalel wara t-twelid sabiex ikun jista' jiġi magħluf mill-omm. Mill-età ta' xahar, il-ħuxlief jiġi inkluż mal-għalf sabiex jibda jiżviluppa tal-annimal li jiżviluppaw l-kirxa u sabiex ikunu jistgħu jibdew jiġu miżjuda konċentrati mal-għalf. Il-vitella mgħallfa bil-mergħa li għaliha hemm żewġ stadji differenti, l-ewwel fil-mergħat imbagħad fl-istallel. L-ewwel stadju jikkonsisti fir-ragħa mal-omm tal-annimal filwaqt li jingħalfu l-ħalib ta' ommhom. Minn tliet xhur, delu tal-għalf speċjali li jkun fih konċentrati jitqiegħdu fil-mergħa sabiex jottimizzaw it-tkabbir tal-għoġol u biex jgħinuh jaddatta għall-għalf ta' konċentrati meta jkun infatam. It-tul ta' żmien imqatta' fil-mergħa jiddependi minn fatturi klimatiċi u d-disponibbiltà ta' riżorsi naturali, b'perjodu minimu ta' 5 xhur, It-tieni stadju jseħħ fi stalel fejn l-annimali huma miżmuma u jingħalfu l-għalf, it-tiben taċ-ċereali u konċentrati, sal-qatla. L-għalf għandu jkun ta' oriġini mill-pjanti, u għandu jkun prinċipalment ċereali (b'minimu ta' 60 % tal-kompożizzjoni kwantitattiva tiegħu) u ma jistax jaqbeż il-50 % tal-ammont annwali ta' materja niexfa. L-użu ta' prodotti li jistgħu jinterferixxu mat-tkabbir u l-iżvilupp naturali tal-annimali huwa espressament ipprojbit. It-twelid, it-trobbija u t-tismin ta' annimali protetti sa meta jinqatlu għandhom isiru fiż-żona ġeografika ddefinita. Il-prodott jista' jkun ippreżentat f'porzjonijiet, fi fletti jew f'biċċiet ladarba dawn l-operazzjonijiet jitwettqu minn operaturi suġġetti għall-kontroll. Kemm il-qatgħat tal-laħam u kemm il-pakketti li jkun fihom porzjonijiet, fletti jew biċċiet jintbagħtu b'tikketta li jkun fiha għall-inqas it-termini "Indikazzjoni Ġeografika Protetta" u "Ternera de Aliste", kif ukoll il-logo tal-Indikazzjoni Ġeografika Protetta u l-logo Ewropew tal-Indikazzjoni Ġeografika Protetta. Iż-żona ta' produzzjoni tinkludi d-distretti ta' Aliste, Sayago u Sanabria, li jinsabu fil-parti tal-Punent tal-provinċja ta' Zamora. Ir-rabta bejn iż-żona ġeografika u l-prodott "Ternera de Aliste" hija bbażata fuq il-kwalitajiet speċifiċi tal-prodott u r-reputazzjoni tiegħu. Id-distretti ta' Aliste, Sayago u Sanabria huma ddominati minn riljievi baxxi kemxejn immewġa, b'altitudni ta' iktar minn 600 metru. Il-ħamrija fiż-żona, mill-bażi palaeozoika, li tinsab fuq il-granit, blat metamorfiku u lavanji, hija kkaratterizzata mill-fond baxx tagħhom, iż-żamma tal-ilma u l-livell għoli ta' aċidità, u hija għalhekk meqjusa bħala "ħamrija uniformement fqira". Iż-żona għalhekk ma tistax tintuża għal uċuħ tar-raba' b'rendiment għoli, u b'hekk tintużaw għar-ragħa. Il-klima tvarja skont l-altitudni, il-post u l-orjentazzjoni tal-ktajjen tal-muntanji. Il-medja annwali tax-xita tvarja minn kważi 2 000 mm fuq il-qċaċet tas-Sierra Segundera sa 600 mm fil-parti tal-Punent, li għandha impatt pożittiv fuq it-tkabbir tal-pjanti u l-ħaxix fil-mergħat u l-imraġ. Il-parti tal-Punent ta' Zamora hija magħmula minn għadd ta' distretti periferali li ġew marġinalizzati għal sekli sħaħ, u fejn persuni għexu u aġġustaw ruħhom skont l-ambjent biex jieħdu l-ftit riżorsi li setgħu, biex fil-prattika jkunu jistgħu jiġġeneraw ekonomija ta' sussistenza. It-trobbija tal-ifrat kienet il-mezz ta' għajxien prinċipali tagħhom minħabba ħamrija fqira u d-diffikultà tal-biedja. Dawn id-diffikultajiet wasslu għal użu aħjar tar-riżorsi tal-mergħa fl-azjendi tat-trobbija tal-bhejjem bovini mill-għadd kbir ta' rziezet żgħar tal-familji. Il-baqar kellhom rwol doppju, bħala l-annimali tax-xogħol u bħala dħul addizjonali għall-familja, b'żewġ funzjonijiet bażiċi: bħala prodott tal-ikel (il-ħalib prodott kien jiġi kkunsmat), u bħala riżorsa ekonomika (mill-bejgħ tal-vitella). Il-fatturi fiżiċi taż-żona ġeografika, il-fatturi naturali u storiċi/umani jiddefinixxu sistema ta' produzzjoni tradizzjonali li fihom il-bdiewa li jrabbu l-bhejjem tal-ifrat kellhom jużaw kull tip ta' mergħat u riżorsi naturali, u stabbilew għadd kbir ta' azjendi agrikoli għat-trobbija tal-bhejjem tal-ifrat żgħar, fejn il-bhejjem nisa għat-tgħammir jitrabbew f'sistemi li jinkludu kemm iż-żamma fl-istalel u kemm il-mergħa. F'dawn l-irziezet storikament eżistew flimkien żewġ tipi ta' ġestjoni tal-bhejjem skont il-ħtiġijiet tar-razzett, b'vitella mitmugħa l-ħalib tiġi prodotta meta l-ħtiġijiet kienu minimi, u b'vitella mgħalfa bil-mergħa meta l-baqra kien hemm bżonnha għall-ħidma jew biex jiġi prodott il-ħalib għall-bżonnijiet tal-familja. L-irziezet jixhdu simbjożi speċjali bejn il-baqar, l-erħiet u l-ambjent naturali, u jibbenefikaw mill-kura u l-ħiliet tar-raħħala, li ngħaddew mill-antenati tagħhom, b'ġestjoni artiġjanali u kawta u attenzjoni għall-ħtiġijiet tar-razzett u b'mod speċifiku għall-bżonnijiet ta' kull annimal. Il-kulur tipiku tat-"Ternera de Aliste" huwa dovut għall-fatt li l-annimali jinżammu fi stalel u għall-qtil ta' età żgħira, u dan jipproduċi konċentrazzjoni baxxa ta' mijoglobina (2,8-3,2 mg/gr. laħam) fil-muskoli kif ukoll inqas fibri ħomor minn fibri bojod. Dan jirriżulta f'kulur roża ċar għall-vitella mitmugħa l-ħalib, u f'roża ftit aktar profond fil-vitella li tingħalef bil-mergħa, billi tkun għaddiet l-ewwel stadju ta' ħajjitha fil-mergħa u tinqatel ta' età ikbar. It-"Ternera de Aliste" huwa karatteristikament tari minħabba l-qatla ta' età żgħira, u l-fatt li l-annimal jinżamm fi stalel li jnaqqas it-ton tal-muskoli; dawn iż-żewġ fatturi jrendu l-kollaġen fil-laħam inqas stabbli fil-preżenza ta' sħana waqt it-tisjir. Il-laħam tat-"Ternera de Aliste" huwa mmerraq ħafna minħabba li l-ifrat jinżammu fi stalel, minħabba l-użu ta' dieti b'enerġija qawwija, u minħabba l-età żgħira tal-qatla. Dan kollu jfisser li l-laħam jimmatura malajr, u b'hekk il-proteina tal-muskoli jkollha kapaċità ta' żamma tal-ilma għolja ħafna. Dan ifisser li l-laħam jerħi iktar meraq meta jintmagħad, grazzi għall-fatt li huwa daqstant tari u anki għal-livell tipiku ta' xaħam. It-togħma delikata karatteristika tat-"Ternera de Aliste" hija dovuta għall-fatt li l-annimali jiġu mitmugħa l-ħalib ta' ommhom, li fih aċidi xaħmija ta' katina qasira u medja li minnhom tinkiseb it-togħma. Dan, flimkien mal-fatt li l-annimali jkollhom sistema diġestiva li tkun għadha mhux żviluppat b'mod sħiħ minħabba l-età bikrija li fiha jinqatlu, ifisser li dawn l-aċidi grassi ma jgħaddux minn proċessi diġestivi u jiġu inkorporati direttament fil-kontenut lipidu, li huwa responsabbli għat-togħma karatteristika tal-laħam. Sistema ta' produzzjoni dettaljata, b'metodu tradizzjonali ta' ġestjoni u għalf li huma speċifiċi għal din iż-żona, jagħtu ċerti karatteristiċi apprezzati ħafna lill-prodott u jagħmlu minnu prodott b'reputazzjoni gastronomika importanti. (It-tieni subparagrafu tal-Artikolu 6(1) ta' dan ir-Regolament) Il-Ġermanja Isem il-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni Rabta maż-żona ġeografika Affarijiet oħra (l-entitajiet ta' kontroll) Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda fl-ispeċifikazzjoni tal-prodott ta' DOP jew IĠP irreġistrata li għaliha ma jkun ġie ppubblikat l-ebda Dokument Uniku (jew ekwivalenti) u li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Fit-test kollu, il-kelma "laħam" għandha tieħu post il-frażi "qatgħat tal-laħam". Il-fatt li l-kelma "laħam" se tieħu post il-frażi "qatgħat tal-laħam" mhix emenda sostantiva. Biha, iżda, jiġi evitat li s-sentenza tinftiehem ħażin, jiġifieri li l-laħam użat irid jinqata' b'mod speċifiku, minħabba li dan mhuwiex il-każ u ma jagħmilx sens fil-każ tal-produzzjoni taz-zalzett. Emendi oħrajn f'taqsimiet partikulari, li kollha jirreferu għan-numru tat-titlu fid-Dokument Uniku: Fit-taqsima intitolata "Il-karatteristiċi kimiċi", għandha titħassar l-informazzjoni dwar il-kontenut tax-xaħam ("kontenut massimu tax-xaħam ta' madwar 35 % fil-prodott meta dan ikun fl-istadju tal-maturazzjoni"). L-informazzjoni dwar il-kontenut massimu tax-xaħam fil-prodott mogħtija s'issa fl-ispeċifikazzjoni tal-prodott (kontenut massimu ta' 35 %) ma tirrappreżentax il-prassi stabbilita u kontinwa tal-produtturi fiż-żona koperta mill-għaqda tal-biċċiera li ġejjin mit-Tramuntana tar-reġjun federali ta' Thüringen. Barra minn hekk, il-fatt li wieħed iħalli barra din l-informazzjoni kompletament huwa ġġustifikat b'mod oġġettiv, minħabba li l-kontenut tax-xaħam fil-prodott jiżdied skont kemm ikun niexef u minħabba li, fil-każ taz-zalzett li jitħalla jimmatura għal żmien twil, il-kontenut tax-xaħam ġeneralment mhuwiex kriterju tal-kwalità. Dan ma jkollu l-ebda effetti negattivi - la fuq il-karatteristiċi oġġettivi tal-prodott u lanqas fuq id-dehra tiegħu. Fit-taqsima intitolata "Il-karatteristiċi oġġettivi" mogħtija taħt il-punt 5.2 intitolat "L-ispeċifiċità tal-prodott", il-paragrafu li ġej: "Il-produtturi kollha taz-zalzett tat-tip 'Eichsfelder Feldgieker' jew joqtlu l-annimali tagħhom stess jew iġibu l-karkassi tagħhom mill-biċċerija reġjonali ta' Heiligenstadt, li normalment ikunu ġejjin minn annimali li jkunu nqatlu apposta. Din għandha deroga u lista tal-azjendi tal-ipproċessar li ġiet ikkonfermata mill-awtoritajiet veterinarji kompetenti." għandu jinbidel b'dan li ġej: "Il-laħam użat biex jiġi prodott iz-zalzett tat-tip 'Eichsfelder Feldgieker' jiġi biss minn biċċeriji li għandhom permess iqassmu l-laħam sħun." Din l-emenda tfisser li l-laħam użat ma jridx jiġi bil-fors mill-biċċerija ta' Heiligenstadt u li l-biċċeriji minn fejn ikun ġej il-laħam mhux bil-fors iridu jkunu fiż-żona ġeografika ddefinita. Minflok, il-laħam użat biex jiġi prodott iz-zalzett tat-tip "Eichsfelder Feldgieker" jista' jiġi minn kull biċċerija li għandha permess tqassam il-laħam sħun u li tista' twassal il-laħam sal-iskadenzi previsti fl-ispeċifikazzjoni, li huma meħtieġa minħabba raġunijiet tekniċi. Għandhom jiżdiedu l-entitajiet ta' kontroll kompetenti tar-reġjuni federali ta' Niedersachsen u ta' Hessen. Numru tat-telefown Numru tal-faks Indirizz tal-posta elettronika Numru tat-telefown Numru tal-faks Indirizz tal-posta elettronika Numru tat-telefown Numru tal-faks Indirizz tal-posta elettronika Iż-żona ġeografika ddefinita hija r-reġjun ta' Eichsfeld, li parti minnu tinsab fit-Tramuntana tar-reġjun federali ta' Thüringen u parti minnu tinsab fir-reġjuni federali ta' Niedersachsen u ta' Hessen. Il-Ġermanja Klassi 1.2. Prodotti tal-laħam (imsajra, immellħa, affumikati, eċċ.) Zalzett iebes, nej u b'togħma tipika kemxejn aċiduża. Iz-zalzett isir mil-laħam tal-majjal flimkien ma' ħwawar tipiċi (il-melħ u l-bżar abjad jew iswed mitħun huma obbligatorji u ta' spiss jintuża wkoll il-kosbor) u jimtela f'kisjiet għaz-zalzett li jkollhom forma ta' bużżieqa tal-awrina (bużżieqa tal-awrina tal-għoġol, basktijiet tal-għażel, borża tal-proteina). Biex isir, jintuża laħam tal-majjal ferm u ta' kwalità għolja, li jkun ġej minn ħnieżer li l-perjodu tat-tismin tagħhom ikun estiż u li jkollhom piż mal-qatla ta' mill-inqas 130 kg. Il-laħam jittieħed minn partijiet tal-laħam magħżulin (il-laħam tal-muskoli, tal-koxxa u tad-dahar; bħala xaħam, jintuża biss ix-xaħam ferm taż-żaqq u tad-dahar). Meta tibda l-produzzjoni, il-laħam tal-majjal irid ikun għadu sħun bħalma kien mal-qatla. L-ipproċessar tal-laħam sħun ifisser li l-laħam mhux imkessaħ għandu jiġi ttrasportat u jiġi pproċessat sa mhux iktar minn sagħtejn u sa mhux iktar minn erba' sigħat wara l-qatla rispettivament. kontenut tal-proteini tal-laħam ħielsa mill-proteini fibrużi ta' mhux inqas minn 15 %, u telf tal-materja prima malli l-prodott jimmatura ta' mill-inqas 33 %. zalzett imnixxef bl-arja u iebes, jimmatura bil-mod f'ambjent ikkontrollat, għal tul ta' żmien li jvarja skont id-daqs tal-forma tal-bużżieqa tal-awrina; il-proċess isir fi kmamar klimatiċi li fihom flora li ilha tiġi kkultivata għal deċennji sħaħ; fil-każ ta' kmamar klimatiċi ġodda, il-flora tiġi introdotta mal-prodott li jkun diġà mmatura; id-daqs: dijametru ta' bejn 8 ċm u 15-il ċm u tul ta' bejn 15-il ċm u 30 ċm; meta l-prodott ikun diġà tqatta', il-kisjiet ikollhom dijametru ta' mill-inqas 65 mm; id-dehra tal-prodott: zalzett iebes li jinqata' tajjeb, nej, normalment fil-forma ta' lanġasa, li meta jinqata' jkollu kulur aħmar jgħajjat u li jkun ivvinat b'mod uniformi b'biċċiet tax-xaħam u tad-dgħif. togħma bi sfumaturi aromatiċi magħżula, li huma tipiċi ta' dan it-tip ta' prodott, li meta tigdmu huwa ferm. Għall-kwalità tal-laħam użat għaz-zalzett tat-tip "Eichsfelder Feldgieker" japplikaw ċerti rekwiżiti. Għandu jintuża laħam tal-majjal ferm u ta' kwalità għolja, li jkun ġej biss minn ħnieżer li meta jinqatlu jkunu tqal ħafna u jkunu ta' mill-inqas 130 kg. Biex il-ħnieżer ikunu daqshekk tqal meta jinqatlu, jintuża t-taħlit ta' razez nattivi li għandhom reżistenza għolja għall-istress (pereżempju dawk imsejħin "Deutsches Landschwein" u "Deutsches Edelschwein" u xi drabi wkoll il-ħnieżer ta' razez oħra, bl-eċċezzjoni tar-razza "Pietrain" (li hija suxxettibbli għall-istress)). Il-partijiet kollha separati mill-karkassa, inklużi l-aqwa qatgħat tal-laħam, jintużaw għal din l-ispeċjalità taz-zalzett. Il-proċess kollu tal-produzzjoni, mill-għażla tal-materja prima adattata sal-maturazzjoni taz-zalzett, għandu jsir kollu fiż-żona ġeografika ddefinita. Ir-reġjun ta' Eichsfeld jinsab fiċ-ċentru tal-Ġermanja. Dan ir-reġjun ikopri żona li tinsab f'diversi reġjuni federali. Din iż-żona tinkludi: Eichsfeld huwa reġjun storiku fix-Xlokk ta' Niedersachsen u fil-Majjistral ta' Thüringen li, minħabba l-karatteristiċi speċifiċi tal-ħamrija u tal-klima tiegħu, huwa reġjun differenti ħafna minn dawk ta' madwaru (Wüstefeld, Karl: Eichsfelder Volksleben, Duderstadt 1919, p. 2, l-anness 2). Fih hemm tradizzjoni twila tal-produzzjoni taz-zalzett, u speċjalment tal-produzzjoni taz-zalzett tat-tip "Eichsfelder Feldgieker", li hija ddokumentata sew fil-letteratura, kif wieħed jista' jara mid-dokumenti msemmija hawn taħt. Matul l-ispezzjonijiet tal-belt ta' Hilkerode fl-1718, fost affarijiet oħra, tħallsu "erbatax-il 'Gute Groschen' għal kull tliet libbri u nofs ta' 'felt kycker'" (Wandregister, li llum il-ġurnata huwa l-arkivju tal-belt ta' Duderstadt). Imbagħad, fl-1724 iz-zalzett tat-tip "Eichsfelder Feldgieker" issemma f'dokumentazzjoni tar-raħal ta' Bernshausen. Skont il-ktieb tal-ispejjeż tat-teżor tal-belt ta' Duderstadt, it-teżor ħallas tnax-il "Groschen" għal "żewġ 'feld gücker' kbar" li ġew servuti lid-dekan tal-katidral u lill-gvernatur tar-reġjun ta' Eichsfeld, li kiluhom, waqt żjara oħra li dawn għamlu f'Duderstadt mill-21 sat-23 ta' Ottubru 1744. Fil-ktieb tal-ispejjeż tat-teżor tal-belt ta' Duderstadt tal-1748 wieħed isib entrata dwar iż-żjara tad-dekan tal-katidral u tal-gvernatur ta' Eichsfeld fl-4 ta' Novembru 1748 li tgħid li "huma ġew servuti z-zalzett u l-'feltgieker' għall-kolazzjon u għall-ikla ta' nofsinhar". Rekord ta' madwar l-1770 fil-ktieb tax-xiri u l-bejgħ tal-monasteru ta' Reifenstein isemmi li "ntbagħtu 76 libbra lill-Qorti ta' Mainz", u hawnhekk jintuża l-isem Latin ta' "Eichfeldicus Butulus" (Deutschlands kulinarisches Erbe, Cadolzburg 1998, p. 63). Fl-edizzjonijiet tal-1927 u tal-1937 tal-ġurnal "Unser Eichsfeld", wieħed jista' jaqra li fis-seklu 18 iz-zalzett tat-tip "Feldgieker" diġà kien magħruf anke barra mill-pajjiż. Joseph Rudolf (li miet fl-1816) irrapporta li dan kien ippreżentat bħala rigal ta' ringrazzjament fil-kastell imperjali ta' Praga, fejn huwa kien jaħdem bħala kaptan tal-kastell. Dawk li kienu qrib ta' Johann Wolfgang von Goethe wkoll kienu jafu bil-kwalità taz-zalzett tat-tip "Feldgieker". Fl-4 ta' April 1793, Karoline Jagemann, li dak iż-żmien kienet attriċi u kantanta tal-opri, u li l-ġenituri tagħha kienu minn Eichsfeld, kitbet lil missierha, li kien jinsab f'Weimar, dwar dan iz-zalzett. Fl-1844 ingħatat deskrizzjoni ddettaljata tal-karatteristiċi taz-zalzett tat-tip "Feldkyker": "Iz-zalzett tat-tip 'Feldkyker' huwa 'Schlackwurst' twil li jkun f'kisja ħoxna magħmula mill-intestini, li seta' ħa ismu mill-fatt li, meta l-varjetà twila tiegħu kienet titpoġġa fil-but tad-dublett jew f'basket tal-kaċċa, parti minnu kienet toħroġ 'il barra u donnha 'tħares' lejn l-għelieqi. It-tarf tiegħu jissejjaħ 'Feldkyker' tal-ewwel tip, li, fl-iktar parti ħoxna tiegħu, ikun magħmul mill-intestini" (Die goldene Mark Duderstadt, Carl Hellrung, 1844). Fl-1919, Wüstefeld, li kien studjuż tal-istorja tal-post, kiteb (p. 13): "Sempliċement minħabba l-fatt li n-nies tar-reġjun ta' Eichsfeld huma nies li fil-ħajja tagħhom ta' kuljum jifhmu fl-ikel u jafu jagħżluh, iz-zalzett tat-tip 'Feldgieker' (tip ta' 'Mettwurst') huwa ta' min ifaħħru ħafna, imma dan ma jittikilx kuljum. Għalhekk, jitgawda f'okkażjonijiet speċjali." Il-mod stabbilit sew tal-ipproċessar tal-laħam sħun sabiex isir iz-zalzett nej, użat biex isir iz-zalzett tat-tip "Eichsfelder Feldgieker", huwa konformi mal-prattiki tradizzjonali fir-reġjun. Fil-fatt, tradizzjonalment, fir-reġjun ta' Eichsfeld, il-laħam sħun jintuża wkoll biex isir l-ikkapuljat frisk. Dan il-proċess huwa pprojbit fil-kumplament tal-Ġermanja iżda huwa permess f'dan ir-reġjun permezz ta' deroga fil-liġijiet Ġermaniżi dwar l-iġjene tal-laħam. Dan l-arranġament leġiżlattiv jirrifletti l-iżvilupp storiku tal-ipproċessar tal-laħam tal-majjal sħun fir-reġjun ta' Eichsfeld, li ilu jsir fih għal sekli sħaħ u għadu jsir sal-ġurnata tal-lum. L-ipproċessar tal-laħam sħun li tradizzjonalment isir fir-reġjun ta' Eichsfeld ma jintuża kważi fl-ebda post ieħor għall-produzzjoni taz-zalzett nej (apparti fil-każ tal-produzzjoni taz-zalzett tat-tip "Ahlen Wurscht" fir-reġjun ta' Hessen). Iz-zalzett tat-tip "Eichsfelder Feldgieker" huwa l-uniku zalzett tat-tip "Feldgieker" li għalih jintuża dan il-metodu (li ma jintużax biex jiġi prodott iz-zalzett tat-tip "Göttinger Feldgieker"). L-ipproċessar tal-laħam sħun hija waħda mir-raġunijiet għall-kwalità eċċellenti tal-prodott. Il-laħam użat biex jiġi prodott iz-zalzett tat-tip "Eichsfelder Feldgieker" jiġi biss minn biċċeriji li għandhom permess iqassmu l-laħam sħun. Il-proċess ta' maturazzjoni bil-mod f'ambjent ikkontrollat fil-klima speċjali tar-reġjun ta' Eichsfeld, il-ħiliet għoljin tal-biċċiera lokali, it-tul tal-proċess tal-maturazzjoni, li jiddependi fuq id-daqs, u l-forma ta' bużżieqa tal-awrina użata għal dan it-tip ta' zalzett, li hija speċifika għalih u rari tintuża għal tipi ta' zalzett oħrajn, liz-zalzett tat-tip "Eichsfelder Feldgieker" jagħmluh speċjalità tradizzjonali tar-reġjun. Il-kmamar bl-arja kkundizzjonata li fihom flora li ilha tiġi kkultivata għal deċennji sħaħ (fil-każ ta' kmamar bl-arja kkundizzjonata ġodda, il-flora tiġi introdotta mal-prodott li jkun diġà mmatura) iwasslu għat-togħma partikulari tal-prodott. Il-prodott għandu fama tajba minħabba l-oriġini ġeografika tiegħu. Hemm rabta bejn id-dehra tipika tal-prodott u l-oriġini ġeografika tiegħu sempliċement minħabba l-fatt li l-forma partikulari tiegħu għandha tradizzjoni ta' sekli sħaħ fir-reġjun ta' Eichsfeld u tifforma l-bażi tar-reputazzjoni tiegħu. Din il-forma taz-zalzett hija assoċjata ma' Eichsfeld ferm lil hinn mir-reġjun innifsu, b'mod partikulari fiċ-ċentru kollu tal-Ġermanja. L-għadd kbir ta' dokumenti li jmorru lura għal ħafna snin jipprovdu evidenza ta' dan mill-passat. Sal-ġurnata tal-lum, iz-zalzett tat-tip "Eichsfelder Feldgieker" għadu magħruf u mfittex bħala speċjalità kulinari taz-zalzett u bħala ambaxxatur ta' Eichsfeld anke lil hinn mir-reġjun. Il-fama tal-prodott tidher ukoll mill-eżempji li ġejjin: Fil-biċċa xogħol letterarja ta' Dieter Wagner imsejħa "Unser schönes Eichsfeld" (ippubblikata mill-Assoċjazzjoni għall-patrimonju u t-turiżmu ta' Eichsfeld, Mecke, 2000) jissemma z-zalzett tat-tip "Eichsfelder Feldgieker" fil-paġni 160 u 190. Fiha jingħad li l-prodotti li jsiru mil-laħam tal-annimali li jinqatlu fl-azjendi stess f'Eichsfeld, fosthom iz-zalzett tat-tip "Eichsfelder Feldgieker", għandhom "togħma inkomparabbli". Fil-paġna 190, iz-zalzett tat-tip "Eichsfelder Feldgieker" huwa deskritt bħala "r-re taz-zalzett ta' Eichsfeld". Fit-taqsima dwar "L-ikel u x-xorb" fil-paġna 40 tal-biċċa xogħol ta' Sucher u Wurlitzer imsejħa "Thüringen" (gwida konċiża tal-ivvjaġġar ta' DuMont, it-tieni edizzjoni, 2006), wieħed isib dan li ġej: "Kważi kull reġjun ta' Thüringen għandu l-ikel tipiku tiegħu. In-nies ta' Eichsfeld, pereżempju, ma jaħilfux biss bil-'Bratwurst' imma wkoll biz-zalzett tat-tip 'Eichsfelder Feldgieker' u tat-tip 'Eichsfelder Kälberblase', li huma żewġ tipi ta' 'Mettwurst' iebes magħmulin mil-laħam tal-majjal. (...)". Iz-zalzett tat-tip "Eichsfelder Feldgieker" jidher ukoll fis-sottotitlu tal-ktieb tat-tisjir imsejjaħ "Das Eichsfeld Kochbuch" (Limosa, 2008). F'dal-ktieb, iz-zalzett tat-tip "Eichsfelder Feldgieker" jintuża bħala sinonimu għall-firxa wiesgħa ta' ikel tar-reġjun ta' Eichsfeld. Is-sottotitlu huwa "Mill-kejk tal-krema qarsa msejjaħ 'Schmandkuchen' saz-zalzett tat-tip 'Feldgieker'". Fix-xogħol letterarju msejjaħ "Eichsfelder Küchengeschichten" (pubblikazzjoni ta' Mecke, 2004, it-tielet edizzjoni estiża), fil-paġna 21 jingħad li z-zalzett tat-tip "Eichsfelder Feldgieker" jimmatura sa Mejju u ma jinqatax qabel ma tinstema' l-ewwel għajta tad-daqquqa l-kaħla. Fil-paġna 22 tingħad storja li fiha z-zalzett tat-tip "Feldgieker" għandu rwol importanti. Fil-paġna 80 jingħad li, f'okkażjoni partikulari ttiekel l-aħħar zalzett kbir tat-tip "Feldgieker" flimkien mal-ħobż bil-krema qarsa msejjaħ "Schmandbrot" għax dalwaqt kien se jasal żmien il-qatla. Fil-ġurnal imsejjaħ "Eichsfelder Heimatzeitschrift" fit-53 sena tal-pubblikazzjoni tiegħu, fil-paġna 9 u fil-paġni ta' warajha tal-volum 1 ta' Jannar 2009, ingħad, b'rabta mal-fatt li waqt il-qatla tal-annimali wieħed mill-assistenti tal-biċċiera qagħad igħid poeżija twila: "U kienet xi ħaġa pożittiva wkoll li l-ipproċessar taz-zalzett kien lest sa ma l-assistent wasal fis-16-il vers. Fl-aħħar, 'ir-re taz-zalzett ta' Eichsfeld', li fin-naħa ta' fuq ta' Eichsfeld jissejjaħ 'Feldgieker' u fin-naħa t'isfel ta' Eichsfeld jissejjaħ 'Kälberblase', ikun jista' jitgawda wara kważi sena jimmatura. (Imbagħad hemm kwotazzjoni ta' Theodor Storm) (...) Dak li s-'Süβkuchen' (tip ta' kejk imħawwar bil-ġinġer) huwa għan-nies ta' Mühlhausen, hekk huma l-qatla tal-annimali fl-azjendi stess u z-zalzett tat-tip 'Feldgieker' għan-nies ta' Eichsfeld. (...)". F'avvenimenti speċjali relatati mat-turiżmu: Iz-zalzett tat-tip "Feldgieker" jissemma b'mod wiesgħa mir-reġjun ta' Eichsfeld bħala prodott li jagħtih identità u bħala mezz ta' riklamar għall-finijiet tat-turiżmu. Pereżempju, fil-paġna ewlenija tas-sit elettroniku tal-"Eichsfeld Touristik e.V." (is-sit tat-turiżmu ta' Eichsfeld), jingħad: "Ir-reġjun ta' Eichsfeld ilu snin sħaħ magħruf għall-ikel tajjeb tiegħu. Is-simbolu ewlieni u l-iktar magħruf tiegħu huwa z-zalzett tat-tip 'Eichsfelder Feldgieker' jew dak tat-tip 'Eichsfelder Kälberblase'. Iz-zalzett tat-tip 'Stracke' huwa verżjoni f'għamla ta' ċilindru u 'dritt'". Fil-festival imsejjaħ "Rostkultur 2009", fis-14.30 il-programm iffoka totalment fuq iz-zalzett tat-tip "Eichsfelder Feldgieker", kif wieħed jista' jara mit-"Thüringer Wurschtblatt" u mill-programm tal-festival innifsu. Skont il-kalendarju tal-avvenimenti ta' Heiligenstadt, "l-itwal zalzett tat-tip 'Feldgieker' inqata'" fit-3 ta' Ottubru 2008. L-eliġibbiltà ta' din id-denominazzjoni għar-reġistrazzjoni ġejja mir-reputazzjoni u mill-kwalità partikulari ta' dan il-prodott. Ir-reputazzjoni tiegħu hija msejsa fuq il-fatt li l-prodotti joriġinaw fiż-żona msemmija. Ir-reputazzjoni taz-zalzett ta' Eichsfeld inkisbet mit-tradizzjoni tal-produzzjoni taz-zalzett fir-reġjun ta' Eichsfeld li tmur lura għal mijiet ta' snin. Il-ħwawar tradizzjonali u tipiċi użati u t-trattament speċjali li jgħaddu minnu l-prodotti taz-zalzett jagħtu lil dan iz-zalzett togħma li ma tistax titħawwadha ma' dik ta' prodotti oħra. Il-prodott għandu wkoll karatteristiċi speċjali. L-ipproċessar tal-laħam meta jkun għadu sħun bħalma kien mal-qatla huwa metodu tradizzjonali tal-produzzjoni fir-reġjun ta' Eichsfeld. Iz-zalzett tat-tip "Feldgieker" magħmul mil-laħam sħun issibu biss f'dan ir-reġjun. L-ipproċessar tal-laħam meta jkun għadu sħun jikkontribwixxi għall-kwalità speċjali taz-zalzett tat-tip "Feldgieker". Iz-zalzett tat-tip "Eichsfelder Feldgieker" huwa iktar artab miz-zalzett nej magħmul mil-laħam kiesaħ. Is-soltu, il-kisja taz-zalzett tissepara faċilment mill-kontenut ta' ġo fiha. Karatteristika importanti ta' zalzett tajjeb nej hija l-kontenut baxx ta' umdità ħielsa disponibbli fil-laħam sħun, jiġifieri ta' ilma mhux maqbud fih (l-hekk imsejjaħ "valur ta' AW"), li jiddependi wkoll minn fatturi oħra u allura ma jistax jiġi kkwantifikat. Valur baxx ta' AW jgħin biex inaqqas milli jikbru l-mikrobi mhux mixtieqa. Minħabba li l-laħam sħun ikun fih biss livelli limitati ta' umdità ħielsa li jippermettu li jikbru l-mikrobi, iz-zalzett nej prodott minnu għandu kwalitajiet stabbli ta' maturazzjoni u ħżin. B'mod oġġettiv, l-oriġini ġeografika għandha impatt kbir fuq il-karatteristiċi tal-prodott. Dan jgħodd b'mod speċjali għall-klima u l-flora fil-kmamar bl-arja kkundizzjonata. Saru diversi tentattivi sabiex iz-zalzett tat-tip "Feldgieker" jiġi prodott f'postijiet oħra. Instab, iżda, li t-togħma tipika taz-zalzett ma żviluppatx u li dan iz-zalzett kellu togħma differenti. (it-tieni subparagrafu tal-Artikolu 6(1) ta' dan ir-Regolament)
Extracted from C_281_2015.html